Tunisiya (Larabci:تونت، Abzinanci ⵜⵓⵏⴻⵙ; Faransanci: Tunisie). Jamhuriyar Tunisiya (Turanci Republic of Tunisia (Larabci : الجمهورية التونسية‎ al-Jumhūrīya at-Tūnisīya) kasa ce mai cin yancin gashin kanta a yankin arewacin Afrika,mai fadin kasa sukwaya mita 165,000 (sukwaya mil 64,000).Tayi iyaka da kasar Libya daga kudu maso gabas, sai Aljeriya daga yamma da kudu maso gabas, sai kuma da kogin miditaraniya daga Arewa da kuma gabas.Adadin kidayar mutanen Tunisiya a kidadayar shekara ta 2016 yakai miliyan 11.93.Sunan kasar Tunisiya ya samo asali ne daga sunan babban birnin kasar wato birnin Tunis. Tarihi ya nuna cewar asalin kasar Tunisiya ta samo asaline daga Abzinawa wadanda suka kafu a hankali da kadan kadan a tsakankanin wadansu kananan kauyuka da kuma wadansu kananan mabanbantan kabilu. Mafi ya yawancin su sun gina kananan garuruwa domin gudanar da kasuwanci da fatake masu wucewa. A haka ne kauyukan abzinawan yaci gaba da karuwa sakamakon wadansu fataken na yada zango karshema sai suyi zaman su anan. Gabanin haihuwar Annabi Isah a tsakanin karnuka na 8 zuwa na goma birane suka kafu a kasar ta Tunisiya.